दादरी – नगर निकाय चुनाव के लिए पिछले कई दिन से बीजेपी और कांग्रेस के दावेदारों का मंथन आखिकार शनिवार देर रात समाप्त हो गया। दादरी नगर पालिका परिषद के लिए बीजेपी ने निवर्तमान चेयरमैन गीता पंडित को टिकट दिया है वही दूसरी तरफ कांग्रेस ने बीएसपी छोड़कर आईं पुष्पा भाटी पर किस्मत आजमाई है ल। वहीं दनकौर और बिलासपुर में टिकट बंटवारे का विरोध भी शुरू हो गया है। दनकौर नगर पंचायत के लिए कांग्रेस पार्टी ने 15 साल तक सपा में रहे हितेश कौशिक को अपना प्रत्याशी बनाया है। वह सपा युवजन सभा के जिला महासचिव भी रह चुके हैं। वहीं, बिलासपुर कस्बे से पार्टी ने जयवीर गुर्जर को मैदान में उतार दिया है। बीजेपी ने दनकौर से सोनू वर्मा और बिलासपुर से सुशील अग्रवाल को टिकट दिया है। उधर, समाजवादी पार्टी ने जेवर नगर पंचायत के अध्यक्ष के पद के लिए डालचंद की पत्नी वीरवती को अपना प्रत्याशी घोषित किया है। पार्टी के जिलाध्यक्ष फकीर चंद नागर ने कहा है कि पार्टी सभी सीटों पर जीत हासिल करेगी। ये तो समय बताएगा की किस की हार होती है और किस की जीत। लेकिन अबकी बार चुनाव में मुकाबला रोचक होगा